b'\n_START_ARTICLE_\nDruga crnogorska nogometna liga\n_START_PARAGRAPH_\nDruga crnogorska nogometna liga je drugo nogometno natjecanje u Crnoj Gori u kojoj se 12 klubova bori za ulazak u najelitniji razred crnogorskog nogometa. Po zavr\xc5\xa1etku sezone, samo 1 klub ima osiguran nastup u prvoj ligi, dok drugo i tre\xc4\x87eplasirani idu u doigravanje. Prva utakmica play-off-a igra se izme\xc4\x91u 1. i 3. lipnja, dok se zavr\xc5\xa1na odigrava izme\xc4\x91u 5. i 9. istog mjeseca. Samo se u sezoni 2007./08. prva utakmica igrala 28. svibnja, a druga 1. lipnja.'